Den Vest-Sjællandske Avis, 1823-10-28
Den 4de October om Aftenen beærede Deres Majestæter Kongen og Dronningen af Baiern tilligemed deres Kongelige Høiheder Kronprinserne af Preussen og Baiern og de Baierske Prinsesser Glyphotheket med deres allerhøieste Besøg. Om Dagen var Stilladsen taget bort fra Forsiden af den nye fuldendte Colonade af denne herlige Bygning og den Joniske Ocorstylos eller Templet med 8 Søiler i Fronten prangede i sin hele Skiønhed og Sublimitet med sine i en høi Stiil og i den reeneste Græske Smag dannede Former. Dette Jndtryk blev endnu forhøiet denne Aften ved Jlluminationen af brændende Beegpander, i hvis Glands de bestraalede Masser hævedes frem af Mørket i en forhøiet Harmonie. En stor Mængde Folk havde forsamlet sig paa Pladsen foran Glyptotheket for at glæde sig ved dette Syn af et fuldendet Mindemærke af en ædlere Architektur, som er en sand Zirat for Residencestaden. Henimod Kl. 7 ankom de allerhøieste Herskaber og bleve modtagne under Portalet af Overbygningsraad von Klenze, som har bygget Glyptotheket og som førte dem igiennem de Sale, som ere decorerede for at modtage Monumenterne af den Ægyptiske og ældte Græske Sculptur ind i den nu fuldendte bagerste Sal, hvor de øverste Statsembedsmænd allerede i Forveien havde forsamlet sig. Flere af de i denne Sal opstillede Billedhuggerarbeider, saaledes den collosalske Statue af Agelidas Muse, som Winkelmann har kaldet den, fra Phidias Tidsalder, Pat las Buste fra Villa Albani, som maaskee ogsaa er fra Phidias Tidsalder; den beundringsværdige Me duse fra Palladset Rondadini, som formedelst sin Skiønhed og Sublimitet er en Scopas værdig, og flere fortreffelige Værker fra den Romerske Tid danne her en vel forenet Cyckus, hvori Gangen og Forandringen i den gamle Sculptur kan paa den sikkreste Maade beskues; det hele blev endnu mere hævet ved Oplysningen af Faklerne. Fra dette Lokale aabnede Dørene sig til en af de Sale, som ere bestemte til at prydes med Fresco Malerier af Cornelius. Denne Sal, som er bestemt til Afbildninger af den Græske Mythologie, var i de sidste Dage bleven fuldendet i alle sine Hoved Partier. Han har anbragt i Feldterne af Loftet Afbildninger af Elementerne, som forestilles ved Genier og deres Symboler og son indtage Middelpunktet, til disse slutte sig Aarstiderne i qvindelige Skikkelser med deres Attributer, som støtte sig paa viftedannede Zirater og herpaa i de større Rum for at betegne Dagens Tider, Aurora paa sin Vogn, Diana og Natten billeder, som ikke allene ere mærkværdige ved den sindrige Opfindelse og skiønne Udarbeidelse; men ere ogsaa blevne hævede derved, at nogle af de Myther, som have Hensyn paa disse Guddomme ere anbragte paa begge Sider af Hiørnerne i Korshvælvingen. Til dette ved sin Mangfoldighed og ved Forlindelsen til en indholds riig Eenhed mærkværdige Malerie slutte sig i de tre Buer af Væggene de store Malerier, som forestille Olympus Havet og Underverdenen og som udmærke sig ved Forbindelsen af Fremstillingerne og ved Sagnene fra den herviske og selv historiske Tid og som paa en sindrig Maade forbinde Gudeverdenen, med den menneskelige Verden; thi i Underverdenen viser sig Orpheus for ved sin Sang og sit Cithar spil for Plutos Throne at erholde sin Gemahlindes Tilbogekomst. J Olymp bliver Hercules optaget under Musernes Sang i Gudernes Forening og paa Havet. kiører Neptunus med Amphitrite til Strandbredden i det samme, som Arion bliver baaret derhen paa Ryggen af en Delphin. Den Genius, som styrer Havets Beherskers Heste holder de skummende Dyr tilbage og begge Guddomme tøve med deres heele Følge og yttret i de mangfoldigste Udtryk deres Beundring over den dødelige Digters Sang. Dette Malerie der er mere colossalsk i sine Former end de øvrige, og som er opfyldet af et beundringsværdigt Liv, var nyeligen blevet færdigt, og staaer i Henseende til Aand og Riigdom i Opfindelsen ligesom i Skiønhed og Harmonie i Udtrykket ikke tilbage for noget af de Værker, som ere blevne frembragte i denne Konst efter de gamle Florentinske Mesteres Tid og Arbeiderne i Vatikanet. Denne Aften vare ogsaa alle Stilladserne tagne bort, som hidintil have hindret fra at betragte dette store Arbeide; men nu fremstraalede det ogsaa, omgivet af en pragtfuld og magisk Oplysning, som en Morgensoel for en bedre Konstperiode, der begynder at gaae op for Tydskland. De høie Personer bevidnede ogsaa saavel Maleren Cornelius tillige med hans Medhielpere, som Architeten Hr. Klenze deres meest udmærkede Biefald.